Sæson 1

Anders W. Berthelsen

Maibritt Saerens

Sæson 1 dækker årene 1949 og 1957. Der er 10 dele i sæsonen. Sæsonen blev sendt mellem 4. jan., 2004 og 7. Marts, 2004 på DR1.

# Sæsonens handling - kort fortalt

Ida Nørregaard kommer til København for at gå på Husholdningsskole og Studenterkursus, sådan går det dog ikke. Palle From redder en ung pige fra at blive voldtaget og bliver Cand. Polit. Erik Nielsen kommer hjem fra Amerika med fremtiden og starter en fjernsynsfabrik. Søs Nielsen søger ind på Det Kongelige Teaters elevskole og indleder et forhold til Viggo Valentin. Kaj-Holger Nielsen holder stærkt på at fjernsyn er en dille. Karin Nielsen bekymrer sig om sønnen. Børge From og Karen Jensen skændes brager, men bliver gode venner.

# Dele i sæsonen

## Del 1

*Sendt første gang d. 4. Jan., 2004.*

1949-1950

For at få råd til sit studenterkursus, tager Ida arbejde som sekretær på Radiofabrikken "Bella". Her bliver hun glad for direktørens søn Erik, som netop har hjembragt et dyrt fjernsyn fra Amerika, hvilket hans far er oprørt over. Da direktøren sætter Ida til at kigge Eriks regnskaber efter, kastes hun uforvarende ud i en loyalitetskonflikt imellem far og søn. Hun mister sit job og bringer sit studenterkursus i fare. Eriks søster Søs er netop blevet forlovet, men den udvalgte vil ikke tillade hun fortsætter sit modelarbejde. Hun overfaldes nytårsaften, men reddes i sidste øjeblik af Idas nabo Palle, der er på vej for at mødes med Jens Otto Krag.

## Del 2

*Sendt første gang d. 11. Jan., 2004.*

1950

Det truer Idas studenterkursus, at hun ikke kan finde et arbejde efter fyringen fra radiofabrikken. Hun bliver dog reddet af en uventet anbefaling fra "Bella". Som tak indvilger hun i at se Erik igen, men hans ubetænksomhed er kilde til stadig irritation. Det kulminerer aftenen før hendes vigtige årsprøve, hvor Erik uforvarende kommer til at låse hende ind i "Bella"s udviklingsafdeling, hvor han har vist hende sit hemmeligt-byggede fjernsyn. Ida beslutter aldrig at se ham igen, men kommer alligevel på andre tanker. Søs' forældre tror ikke på, hun er blevet forulempet nytårsaften. Hun finder frem til sin redningsmand Palle, der forklarer sagens rette sammenhæng i direktørhjemmet.

## Del 3

*Sendt første gang d. 18. Jan., 2004.*

1950

Erik frier til Ida, men bliver dybt såret, da Ida giver udtryk for hun gerne vil vente. Kort efter erfarer hun, at Erik har forfalsket hendes anbefaling fra "Bella". Da hun samtidig finder ud af, at hun er gravid med hans barn, beslutter hun sig for, at Erik ikke skal vide noget. Hun tager til Ringkøbing for at søge forældrenes hjælp, men ender alligevel i København, og efter Eriks mors indblanding, takker hun ja til Eriks frieri. Søs lader sig forføre af en kendt skuespiller og beslutter at søge ind på elevskolen mod sine forældres vilje, mens Palle endelig mødes med Jens Otto Krag.

## Del 4

*Sendt første gang d. 25. Jan., 2004.*

1951

Selvom Ida er højgravid, prøver hun at gå op til studentereksamen, men fødslen af lille Bo går i gang netop, da hun skal op i sidste fag. Erik får den idé at starte sin egen fjernsynsfabrik. Da Meyer slutter sig til ham og der endelig gives tilladelse til, at der må sendes fjernsyn i Danmark, ser det ud til at lykkes. Palles betagelse af Søs får ny næring, da hun inviterer ham ind på Revyteatret, hvor hun har fået en rolle. Men Kaj-Holger er modstander af sin datters karriere på en tarvelig revyscene og udvirker, at hun bliver fyret.

## Del 5

*Sendt første gang d. 1. Feb., 2004.*

1951

Erik satser alt, hvad han ejer på den nystartede fjernsynsfabrik, og Ida finder med bekymring ud af, at hun allerede er gravid igen. En planlagt fjernsynssender aflyses, hvilket truer med at ruinere Erik og Ida, men en anden kommer i stedet, og fabrikken er reddet. Søs er deprimeret over sin mislykkede skuespillerkarriere og tager hævn over sin far ved at leve så syndigt, hun kan. Palle er netop nået frem til at ville erklære sig overfor Søs, da han en aften ser hende intimt sammen med Viggo Valentin. Han rejser til Bornholm for at aftjene sin værnepligt.

## Del 6

*Sendt første gang d. 8. Feb., 2004.*

1952

Erik er tæt på at få en kæmpe ordre på fjernsyn i hus, men det mislykkes. Erik tvinges til at lade Kaj-Holger overtage virksomheden. Ida og Eriks ægteskab kommer for alvor på prøve. Søs opdager, at hun er blevet gravid med Viggo Valentin. Hun vil ikke have barnet og forældrene arrangerer, at hun rejser væk for at føde. Kaj-Holger, der tror Søs venter Palles barn, kommer uforvarende til at afsløre det for Palle. Palle finder frem til Søs, og fortæller hende, at han vil giftes med hende - uanset om barnet er hans eller ej.

## Del 7

*Sendt første gang d. 15. Feb., 2004.*

1954

Erik er tilbage på 'Bella', men får pludselig en konkurrent i den unge rationaliseringsekspert Thomas Skade-Poulsen. Erik reagerer ved at købe en bil og tage Ida og børnene med på telttur. Palle flytter på pensionat, hvor han får nye distraherende bekendtskaber, men det lykkes ham alligevel at blive cand. polit. med første karakter. Da Erik kommer fra ferie erfarer han, at Thomas ikke bare er blevet forfremmet til produktionschef, men også forlovet med Søs, der gør alt hvad hun kan for at glemme det barn, hun har født for et år siden. Men her tager hendes mor affære.

## Del 8

*Sendt første gang d. 22. Feb., 2004.*

1954

I forsøget på at bekrige Thomas kører Erik sig selv helt ned. I et voldsomt skænderi om ubetalte regninger smider han Ida og børnene ud, så de må flytte ind hos Karen. Det viser sig efterfølgende, at Erik ikke er rask, og han bliver indlagt på psykiatrisk afdeling. Søs er fast besluttet på at gennemføre brylluppet med Thomas, indtil hun opdager, at Kaj-Holger har forfremmet ham til underdirektør for at få ham til acceptere den omstændighed, at hun har et barn. Søs løber fra kirken og søger hen til Palle. Sammen med ham forenes hun med sin lille etårige datter.

## Del 9

*Sendt første gang d. 29. Feb., 2004.*

1956

Ida accepterer Eriks skilsmissebegæring halvandet år efter, at han uden varsel rejste til Amerika. Hun og børnene har overtaget Karens lejlighed og Ida har fået arbejde som sekretær på 'Bergs Forlag'. Her viser hun et uventet talent, da hun hjælper en ung forfatter, så hans afviste roman alligevel bliver udgivet. Erik dukker op til sin mors fødselsdagsfest og får talt ud med Ida, før han vender tilbage til Amerika. Søs tager imod en plads i 'Bellas' bestyrelse, mens Palle er så dybt engageret i arbejdskampen, at han må gå imod sit gamle forbillede Jens Otto Krag.

## Del 10

*Sendt første gang d. 7. Marts, 2004.*

1957

Da Kaj-Holger får en blodprop, vender Erik hjem fra Amerika og overtager med stor succes ledelsen på 'Bella'. Tilbage på fabrikken efter sin sygdom affærdiger Kaj-Holger først Eriks indsats, men giver ham så endelig den anerkendelse, Erik fra begyndelsen har drømt om. Ida bliver tilbudt at vurdere manuskripter for forlaget, men stiller som betingelse at blive fritaget for sit sekretærarbejde og får stillingen som redaktør for sin egen bogserie. Palle bliver opfordret til at deltage i et kampvalg om at blive den nye folketingskandidat i Kjellerup-kredsen, men savner Søs' opbakning, da hun er optaget af at hjælpe Erik på 'Bella'. Men Søs bliver alligevel den endelige årsag til, at den jyske kreds vælger Palle.

# Personer

## Hovedpersoner

* Ida Nørregaard
* Erik Nielsen
* Palle From
* Søs Nielsen

## Vigtige bipersoner

* Kaj-Holger Nielsen
* Karin Nielsen
* Karen Jensen
* Børge From

## Bipersoner

* Anders Nørregaard
* Astrid Nørregaard
* Funder
* Blomkvist
* Kjeldsen
* Frk. Toft
* Per Cedergren
* Meyer
* Krag
* Thomas Skade-Poulsen
* Emma Jensen
* Viggo Valentin
* Otto Schøler
* Henrik Dahlin

# Bag kameraet

*Desværre er det kun nogle få af de gode talentfulde folk bag kameraet, som nævnes her.*

## Instruktører

* Charlotte Sieling(9 dele)
* Henrik Ruben Genz(1 del)